| Pycnonotus barbatus |
| --- |
| Exemplar en Etiopía. |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Pycnonotidae |
| Xénero: | *Pycnonotus* |
| Especie: | ***P. barbatus*** |

 |
| Nome binomial |
| *Pycnonotus barbatus*Desfontaines, 1789 |
|  |

***Pycnonotus barbatus*** é unha especie de ave paseriforme da familia Pycnonotidae amplamente distribuída por África, incluídas Ceuta e Melilla.

Para esta especie propúxose en galego o nome **bulbul** (simplemente), aínda que internacionalmente son tamén chamados bubuis todas as especies da familia.

Descrición
----------

Ten un peteiro bastante curto e delgado, cunha mandíbula superior algo curvada cara a abaixo. O peteiro, patas e pés son negros, o ollo é marrón escuro cun anel ocular escuro, que non se ve facilmente. Mide uns 18 cm de lonxitude e ten unha longa cola. Ten unha cabeza e partes superiores marróns escuras. Os sexos teñen plumaxe similar.

Distribucción e hábitat
-----------------------

Está amplamente distribuído por África, onde está presente en numerosos hábitats, agás nos desertos. En Marrocos é unha especie particularmente abundante en hortos, xardíns, oasis etc. En xeral, non é unha ave esixente e aproveita os límites dos bosques, zonas forestais, matogueiras costeiras ou de montaña etc.
Parece que debido ao cambio climático deu o salto a Europa a través do estreito de Xibraltar e agora reprodúcese en Tarifa (SEO/Birdlife, xullo de 2017)

Taxonomía e sistemática
-----------------------

O *P. barbatus* foi orixinalmente descrito no xénero *Turdus*. Algunhas autoridades tratan os bulbuis *Pycnonotus somaliensis*, *P. dodsoni* e *P. tricolor* como subespecies desta especie. O *P. barbatus* considérase que pertence a unha superespecie xunto co *P. leucogenys*, *P. leucotis*, *P. xanthopygos*, *P. nigricans* e *P. capensis*..

### Subespecies

Recoñécense cinco subespecies:

* *P. b. barbatus* – (Desfontaines, 1789). Encóntrase desde Marrocos a Tunisia.
* *P. b. inornatus* – (Fraser, 1843): Orixinalmente descrito como especie separada no xénero *Ixos*. Encóntrase desde o sur de Mauritania e o Senegal ao oeste do Chad e norte do Camerún.
* *P. b. gabonensis* – Sharpe, 1871: Orixinalmente descrito como especie separada. Encóntrase desde Nixeria e o Camerún central a Gabón e sur do Congo.
* *P. b. arsinoe* – (Lichtenstein, MHK, 1823): Orixinalmente descrito como unha especie separada no xénero *Turdus*. Encóntrase no leste do Chad, norte e centro do Sudán e leste de Exipto.
* *P. b. schoanus* – Neumann, 1905: Non debe conundirse co bulbul somalí. Encóntrase no sueste do Sudán, en Etiopía (menos no norte) e Eritrea.

Alimentación
------------

É unha especie omnívora, que se alimenta de invertebrados, froitos, e mesmo de néctar.

Reprodución
-----------

Esta especie aniña durante todo o ano no trópico húmido, pero noutras zonas é máis estacional na súa reprodución cun máximo ao inicio da estación das chuvias. O niño é bastante ríxido, de paredes grosas e forma de copa. Está situado dentro do espesor doa follaxe dun arbusto ou pequena árbore. A posta típica consta de dous ou tres ovos. Igual que outros bulbuis, é parasitado polo cuco *Clamator jacobinus*.

Notas
-----

1. ↑  BirdLife International (2016). "{{{taxon}}}". *Lista Vermella de especies ameazadas.* (en inglés). Unión Internacional para a Conservación da Natureza. Consultado o 6 de abril de 2018.
2. ↑  "SEO. Bulbul naranjero (*Pycnonotus barbatus*)". *SEO*. Consultado o 16 de xaneiro de 2015.
3. ↑  "Common Bulbul (Pycnonotus barbatus)". *Fishpool, L. & Tobias, J. (2017). In: del Hoyo, J. Elliott, A. Sargatal, J. Christie, D.A. & de Juana, E. (eds.). Handbook of the Birds of the World Alive*. Lynx Edicions, Barcelona. Consultado o 11 November 2017.
4. ↑  "Himalayan Bulbul (Pycnonotus leucogenys)". *www.hbw.com* (en inglés). Consultado o 2017-03-23.
5. ↑  "Bulbuls « IOC World Bird List". *www.worldbirdnames.org* (en inglés). Consultado o 2017-03-26.

Véxase tamén
------------

### Bibliografía

* Barlow, Wacher e Disley, *Birds of The Gambia* ISBN 1-873403-32-1

### Ligazóns externas

|  |  |
| --- | --- |
|  | Wikispecies posúe unha páxina sobre:  ***Pycnonotus barbatus*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Pycnonotus barbatus Modificar a ligazón no Wikidata*** |